CELEX: 62014CN0168
Language: el
Date: 2014-04-07 00:00:00
Title: Υπόθεση C-168/14: Αίτηση προδικαστικής αποφάσεως, την οποία υπέβαλε το Tribunal Supremo (Ισπανία) στις 7 Απριλίου 2014 — Grupo Itevelesa S.L. κ.λπ. κατά Oca Inspección Técnica de Vehículos SA κ.λπ.

10.6.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 175/31
            
         Αίτηση προδικαστικής αποφάσεως, την οποία υπέβαλε το Tribunal Supremo (Ισπανία) στις 7 Απριλίου 2014 — Grupo Itevelesa S.L. κ.λπ. κατά Oca Inspección Técnica de Vehículos SA κ.λπ.
   (Υπόθεση C-168/14)
   2014/C 175/39
   Γλώσσα διαδικασίας: η ισπανική
   
      Αιτούν δικαστήριο
   
   Tribunal Supremo, Sala de lo Contencioso-Administrativo, Sección Tercera
   
      Διάδικοι στην υπόθεση της κύριας δίκης
   
   
      Αναιρεσείουσες: Grupo Itevelesa S.L., Applus Iteuve Technology, Certio ITV S.L. και Asistencia Técnica Industrial SAE
   
      Αντίδικοι κατ’ αναίρεση: Oca Inspección Técnica de Vehículos SA και Generalidad de Cataluña
   
      Προδικαστικά ερωτήματα
   
   
               1)
            
            
               Εξαιρεί το άρθρο 2, παράγραφος 2, στοιχείο δ', της οδηγίας 2006/123/ΕΚ (1) του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2006, σχετικά με τις υπηρεσίες στην εσωτερική αγορά, από το πεδίο εφαρμογής της εν λόγω οδηγίας τις δραστηριότητες τεχνικού ελέγχου οχημάτων (ΤΕΟ), οσάκις διενεργούνται, σύμφωνα με τους κανόνες του εσωτερικού δικαίου, από ιδιωτικές εμπορικές εταιρίες υπό την εποπτεία δημόσιας αρχής κράτους μέλους;
            
         
               2)
            
            
               Σε περίπτωση αρνητικής απαντήσεως στο προηγούμενο ερώτημα (δηλαδή εάν οι δραστηριότητες ΤΕΟ εμπίπτουν, κατ’ αρχήν, στο πεδίο εφαρμογής της οδηγίας 2006/123/ΕΚ), θα μπορούσε να τύχει εφαρμογής ο λόγος εξαιρέσεως που προβλέπεται στο άρθρο 2, παράγραφος 2, στοιχείο θ', της εν λόγω οδηγίας, εξαιτίας του γεγονότος ότι οι ιδιωτικοί φορείς, πάροχοι της υπηρεσίας, έχουν τη δυνατότητα να διατάξουν, ως προληπτικό μέτρο, την ακινητοποίηση των οχημάτων εκείνων που παρουσιάζουν τέτοιας φύσεως κενά ασφάλειας ώστε η κυκλοφορία τους θα συνεπαγόταν επικείμενο κίνδυνο;
            
         
               3)
            
            
               Σε περίπτωση που κριθεί ότι η οδηγία 2006/123/ΕΚ έχει εφαρμογή στις δραστηριότητες ΤΕΟ, επιτρέπεται, σε κάθε περίπτωση, βάσει της συνδυασμένης ερμηνείας αυτής με το άρθρο 2 της οδηγίας 2009/40/ΕΚ (2) του Ευρωπαϊκού Κοινοβουλίου και του Συμβουλίου, της 6ης Μαΐου 2009, σχετικά με τον τεχνικό έλεγχο των μηχανοκίνητων οχημάτων και των ρυμουλκουμένων τους (ή με την αναλόγου περιεχόμενου διάταξη της προϊσχύουσας οδηγίας 96/96/ΕΚ), να υπόκεινται οι δραστηριότητες αυτές σε καθεστώς προηγούμενης διοικητικής άδειας; Ασκούν επιρροή στην απάντηση οι κρίσεις που περιέχονται στη σκέψη 26 της αποφάσεως του Δικαστηρίου της Ευρωπαϊκής Ένωσης της 22ας Οκτωβρίου 2009, C-438/08 (3);
            
         
               4)
            
            
               Είναι συμβατή με τις διατάξεις των άρθρων 10 και 14 της οδηγίας 2006/123/ΕΚ ή —σε περίπτωση μη εφαρμογής της εν λόγω οδηγίας— με τις διατάξεις του άρθρου 43 της Συνθήκης ΕΚ (νυν άρθρο 49 της Συνθήκης για τη λειτουργία της Ευρωπαϊκής Ένωσης), εθνική ρύθμιση που εξαρτά τον αριθμό αδειών που πρόκειται να χορηγηθούν για την ίδρυση ΤΕΟ από το περιεχόμενο περιφερειακού σχεδίου στο οποίο, ως δικαιολογητικοί λόγοι του ποσοτικού περιορισμού, συγκαταλέγονται η εξασφάλιση της προσήκουσας εδαφικής καλύψεως και της ποιότητας της υπηρεσίας, καθώς και η προαγωγή του ανταγωνισμού μεταξύ των παρόχων, εισάγοντας προς τον σκοπό αυτό στοιχεία οικονομικού προγραμματισμού;
            
         
      (1)  ΕΕ L 376, σ. 36.
   
      (2)  ΕΕ L 141, σ. 12.
   
      (3)  EU:C:2099:651.